
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02297/2014-04
12.12.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 12.12.2014. године, донела је

О Д Л У К У

о акредитацији студијског програма
специјалистичких струковних студија
Утврђује се да ВИСОКА ТЕХНИЧКА ШКОЛА СТРУКОВНИХ СТУДИЈА са седиштем у НЕМАЊИНА 2, ПОЖАРЕВАЦ, ПИБ: 100439330, Матични број: 07285019,  испуњава прописане стандарде за акредитацију студијског програма: специјалистичке струковне студије – МАШИНСТВО са два модула и то: Модул 1: Управљање ризиком у одржавању и Модул 2: Производне технологије, у оквиру поља техничко-технолошких наука и то за упис 32 (тридесетдва) студента у седишту Установе.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 

О б р а з л о ж е њ е

Високошколскa установа ВИСОКА ТЕХНИЧКА ШКОЛА СТРУКОВНИХ СТУДИЈА са седиштем у НЕМАЊИНА 2, ПОЖАРЕВАЦ, је дана 27.11.2014. године поднела захтев за акредитацију студијског програма специјалистичке струковне студије – МАШИНСТВО са два модула и то: Модул 1: Управљање ризиком у одржавању и Модул 2: Производне технологије, у оквиру поља техничко-технолошких наука под бројем 612-00-02297/2014-04. 

Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ТЕХНИЧКА ШКОЛА СТРУКОВНИХ СТУДИЈА и предлог одлуке, достављени су Комисији за акредитацију и проверу квалитета.
Студијски програм  ССС “Машинство“, траје једну годину, уписују се 32 студента, Tехничко–технолошке науке, Област: Машинско инжењерство.
Назив диломе СПЕЦИЈАЛИСТА СТРУКОВНИ ИНЖЕЊЕР МАШИНСТВА је у складу са листом звања коју је утврдио Национални савет, а дужина студија 1 година је у складу са законом.
Програм је прихваћен 25.09.2014. године од стране Наставног већа Школе.
Циљеви студијског програма:

· образовање машинских инжењера производне технологије и инжењера управљања ризиком у одржавању, који су оспособљени за рад у пројектантским, монтажним, производним и осталим пословним системима у земљи и свету,

· омогућење студенту стицања знања и вештина кроз обавезне наставне програме, као и индивидуално обликовање профила кроз изборне предмете,

· стицање неопходних практичних искустава активним учешћем у лабораторијским вежбама и на стручној пракси у одговарајућим предузећима,

Специјалистички студијски програм струковних студија,   ССС “Машинство“, има све елементе прописане Законом о високом образовању. Према класификацији Националног савета за високо образовање (Сл. гласник РС бр. 30/07) програм припада пољу техничко-технолошких наука, област Машинско инжењерство.

Сврха овог студијског програма је у складу са основним задацима и циљевима Високе техничке школе у Пожаревцу и настави која се изводи на основним струковним студијама.

Производне технологије је свакако једна од основних, традиционалних струка у производним делатностима. Оно је у прошлости било основа за развој осталих области индустрије. Може се очекивати да производна технологија у будућности сачува своје место, уз неминовне промене и адаптације, које захтева развој технике коју користи и којој служи. Тако се машинство данас развија у правцу информатике, механотронике, медицине, наноинжењерства итд. 

Производна технологија у нашој школи развија се пре свега у правцу информатике и то тако што информатичке технологије представљају основни алат за рад машинског инжењера у пракси. У Плану наставе налази се неколико обавезних и изборних предмета са информатичким садржајем. 

У пројектовању производа студенти се обучавају за рад са модерним CAD алатима на 2D и 3D моделима. У обуци за рачунарско управљање, поред неопходних основних знања из пројектовања управљачких система, тежиште је на примени индустријских рачунара у управљању, НУ машинама и индустријским роботима. У области планирања и управљања производњом изводи се теоријска и практична обука у пројектовању информационих система помоћу CASE алата. 

Управљање ризиком у одржавању машина и опреме пре свега са становишта њене исправности омогућава њено рационално коришћење. Знања везана за ову област су значајна јер у нашем окружењу доминира експлоатација машина и опрема за одржавање. Организовано и планско утврђивање и идентификација узрока прекомерног хабања, зналачки ће се доводити у нормалне оквире, испитивање узрока неисправности, довођење поново у исправно стање, праћење поузданости машина и опреме при свему томе користећи најсавременије методе доноси економичне резултате

Како је задњих година у окружењу, машинска индустрија знатно ослабљена, јавља се потреба за коришћењем већ постојеће механизације и опреме уз интезивно одржавање. Правилна експлоатација механизације и опреме захтева допунска сазнања о модалитетима и специфичностима тог подручја као и потребе за аутоматизацијом застареле опреме у смислу њеног прилагођавања савременим захтевима. Допунска специфична сазнања о машинама и опреми омогућавају контролу њене исправности и заштити од ризика хаварија и рационализацију експлоатације.

Циљеви студијског програма ССС “Машинство“ у складу су са Мисијом Школе – развојем образовања у земљи, стварањем услова за унапређење струке и директно учешће непосредних актера у образовном процесу у креирању квалитетног инжењерског кадра.

Савладавањем модула Производне технологије, студент стиче следеће предметно-специфичне способности:

· познавање и разумевање области производних технологија,

· повезивање знања из више области у циљу мултидисциплинарног приступа у решавање одређених класа проблема,

· примена знања стечених студирањем у области пројектовања, планирања и реализације производње, 

· перманентно усавршавање, праћење и примена новина у области производних технологија,

· коришћење знања информатичких технологија у циљу квалитетнијег рада у струци,
· познавање међународних и националних стандарда и прописа из области машинског инжењерства, заштите од пожара и безбедности и здравља на раду.
Савладавањем модула Управљање ризиком у одржавању, студент стиче следеће предметно-специфичне способности:

· познавање и разумевање области Управљања ризиком у одржавању,

· решавање практичних проблема у струци на бази знања из стручних области, стечених студирањем, уз очување животне средине и поштовање принципа одрживог развоја, итд.

Курикулум студијског програма специјалистичких струковних студија Машинство има јасно дефинисану структуру. Програм траје једну годину (два семестра), односно 60 ЕСПБ. Садржи утврђену листу изборних предмета, а ниво оптерећења студената за сваки предмет и  специјалистички рад исказан је у складу са европским системом за пренос бодова (ЕСПБ). 

У првом семестру се изводи настава на четири обавезна предмета. У другом семестру се изводи настава из једног обавезног и два изборна предмета.

Студијски програм је, поред усаглашености са осталим студијским програмима високошколске установе и програмима одговарајућих школа у земљи, упоредив са програмима више иностраних високошколскох установа из области Управљање ризиком у одржавању и Производне технологије.

Упис студената се врши на основу утврђених критеријума јавног конкурса који расписује Школа, а спроводи такође школа. За упис на ове студије-специјалиста кандидати подносе пријаву Школи, а о броју уписаних студената одлуку доноси Наставно веће Школе на основу предлога већа. Кандидати за упис до одобреног броја места рангирају се према просечној оствареној оцени на основним струковним или академским студијама. Овај студијски програм се акредитује за одређени број студената. 

Студент савлађује студијски програм специјалистичких студија полагањем испита и стицањем 60 ЕСПБ. Полагање сваког испита, који има одређени број ЕСПБ студент остварује сакупљањем одређеног броја поена, који износи максимално 100. 

Оптерећење наставника је 1.89

Наставници у сталном радном односу држе 100.00% наставе.

Ангажовани наставни кадар чине 9 наставника запослених у установи са 100% радног времена .

За реализацију студијског програма за ССС Машинство, обезбеђено је наставно особље са потребним стручним и научним квалификацијама. 

Број наставника одговара потребама студијског програма и зависи од броја предмета и броја часова на тим предметима. Укупан број наставника довољан је да покрије укупан број часова наставе на студијском програму. 

Проценат доктора наука по оптерећењу на овом студијском програму је већи од 50%, и износи 77,78 %. 

Научне и стручне квалификације наставног особља одговарају образовно научном пољу и нивоу њихових задужења. Сваки наставник има најмање пет референци из уже научне, односно стручне области из које изводи наставу на студијском програму.

Величина групе за предавања је до 32 студената, а групе за вежбе до 16 студената.

Висока  техничка школа струковних студија Пожаревац са припадајућим двориштем величине 27,46 ари се налаз у улици Немањина бр.2, на парцели број 843 (Зк. ул.бр.6768 КО Пожаревац). Школски простор се састоји од зграда и анексом. Зграду садржи уређени подрумски простор предвиђен за студентски парламент и ресторан, приземље и спрат, на којем се налазе канцеларије, учионице и лабораторије, као и тавански простор који је уређен за учионице, кабинете и библиотеку.

Површина свих лабораторија износи укупно 323,42m2 са укупно 130 радних места. У лабораторијама је могуће одржати 108 часова дневно, односно540 часова недељно, што износи на годишњем нивоу 16200 часова. Лабораторије су опремљене потребном лабораторијском и другом опремом неопходном за квалитетно извођење свих облика вежби. Распоред лабораторијског простора и припадајуће опреме детаљно је дат у прилогу.

Студентима на располагању стоји још и библиотека површине 71,15m2 са 40 места и преко 1800 библиотечких јединица. Школа такође располаже и интернет учионицом, са 10 рачунара везаних на интернет мрежу високог протока, и са 20 радних места, површине 47,94 m2. Укупна информациона технологија омогућава несметан приступ свим информационим ресурсима неопходан студентима за студирање.Постоји могућност штампања, скенирања и нарезивањана CD или DVD материјала потребногстудентима и наставницима. Фотокопирница се налази у оквиру анекса школе, док је скриптарница. на спрату. Детаљнији подаци су такође садржани у прилогу.

Висока техничка школа струковних студија Пожаревац (Школа) у поступку акредитације усвојила је садржаје савремених достигнућа европских и светских школа у домену образовања у областима машинства, електротехнике, екологије, агрономије и прехрамбрене технологије, ради што квалитетнијег образовања кадрова у функцији подизања на виши ниво образовања у наведеним областима и повезивање нашег школства са Европским образовним простором. 

Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT ВИСОКА ТЕХНИЧКА ШКОЛА СТРУКОВНИХ СТУДИЈА  за студијски програм специјалистичке струковне студије – МАШИНСТВО са два модула и то: Модул 1: Управљање ризиком у одржавању и Модул 2: Производне технологије, у оквиру поља техничко-технолошких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
 Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:

- високошколској установи

- архиви КАПК
	ПРЕДСЕДНИК

Проф. др  Ендре Пап

РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-02297/2014-04
12.12.2014. године
Б е о г р а д
У В Е Р Е Њ Е
О АКРЕДИТАЦИЈИ студијског програма
СПЕЦИЈАЛИСТИЧКИХ СТРУКОВНИХ СТУДИЈА
ВИСОКА ТЕХНИЧКА ШКОЛА СТРУКОВНИХ СТУДИЈА са седиштем у НЕМАЊИНА 2, ПОЖАРЕВАЦ, ПИБ: 100439330, Матични број: 07285019, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма  специјалистичке струковне студије – МАШИНСТВО са два модула и то: Модул 1: Управљање ризиком у одржавању и Модул 2: Производне технологије, у оквиру поља техничко-технолошких наука и то за упис 32 (тридесетдва) студента у седишту Установе. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

